— 14 — 



ac innovationes, ante apicis sinum intumescunt et pedunculum 

 emittunt basi nudum, lineas4longum, fuscum, teretem, striatum, 

 apice attenuatum. Receptaculum femineum parvum, planum, 

 rugulosum in quatuor abit loculos vel involucra elliptica, non 

 deorsum spectantia, sed elevata inferne dorso sibi contigua, verti- 

 caliter dehiscentia, integerrima, membranacea, fusca, quibus re- 

 ceptaculi discus ita absconditur, ut quatuor fructus segregati 

 adesse videantur. Calyx tener, albidus, apice lacerus. Capsula 

 inclusa, sessilis, flava, campanulata, inaequaliter dentata. Semina 

 angulata, fusca; elateres minuti, attenuati, purpurascentes. Re- 

 ceptacula mascula in eadem planta apicem frondis versus sessilia, 

 minuta, orbicularia, crassiuscula planoque convexa, subtus ciliata. 



2) PLAGIOCHASMA APPENDICULATUM. 



Pl. receptaculo femineo suhtus harhato, fronde lineari clichotoma. 



Habitat in Nepalia. 

 Frondes semipoUicares et unciales, lineas 2-3latae, caespitosae, 

 simplices vel dichotomae, lineari-oblongae, cartilagineae, medio in- 

 crassatae, radicularum flavescentium denso villo vestitae, margine 

 adscendente crenulatae, obtusae, leviter emarginatae, supra viridi- 

 flavescentes, glabrae, margine et subtus atropurpureae, rugulosae, 

 membrana paginae inferioris apicem versus in lacinias fissa lan- 

 ceolatas, purpureas, apice appendiculo foliaceo hyalino auctas. 

 Receptaculum femineum pedunculo insidet ante apicem fron- 

 dis egredienti, basi nudo, atropurpureo, bilineari, est parvum. 



